Elma Smit praat oor BeeldTV PLUS wys haar foto-album | SARIE
Elma Smit praat oor BeeldTV PLUS wys haar foto-album	deur SARIE.com-span
"Dit voel vir my asof ek uiteindelik my joernalistieke honneurs en my regsgraad prakties kan toepas," sê sy oor dié ervaring. Op BeeldTV is Elma nie bang om "dom" vrae vir regskenners te vra nie, juis omdat sy oor joernalistieke vaardighede én regskennis beskik.
"Ek weet die ingewikkelde woorde wat die kenners gebruik, kan eintlik in maklike woorde gesê word. Dit maak dit vir my maklik om vrae te vra sonder om die punt te mis," sê sy. Vir Elma is dit belangrik om "leke-vrae" te vra sodat sy kan verseker dat die saak toeganklik is vir haar gehoor, wat nie noodwendig dieselfde kennis van die reg het nie. Daarom probeer sy om die hofverrigtinge volledig te volg voordat sy drieuur in die middag na Beeld se kantore in Auckland Park gaan.
"Dan praat ek en die tegniese span oor die invalshoek vir die aand se program, die gaste, die belangrike gesprekspunte … dis 'n groot samewerkingsproses!"
"Maar nou dra ek ook die vervaardigershoed en dis ongelooflik lekker. Dis baie uitdagend en belonend, veral as al die harde werk uitwerk," sê sy, en voeg by dat sy nou ekstra waardering vir die Dagbreek-span het.